راه والله وتبقاي كتنقّزي وترطّاي من هنا لمونديال 2030 ما غتنسِّينا فأنّك باقي ما جاوبتيش على الأسئلة المعلومة ☺️
تاباقي زنزني كيف بغيتي… الهضرة ماشي معك لأنَّك "متعودة" على المُناولة. واخا ديما كتساليها بالفِرار ولّا البلوك‼️
حنا ما كنسبُّو، ما كنتّهمو، ما كنحرّضو، ما كنتهجّمو، ما كنطيّحو باطل. حنا غير كنسوّلو. 
واللي بغى يطيّح النيفو كنحاولو معاه باش يدير مجهود ويطلّعو.
شي صحابنا كانوا طلبوني نتّقي فيك الله، مراعاةً (…)، ولكن انت ما بغيتيش تحشمي، وما عندكش علاش تحشمي، وسوابِقك تشهد عليك. 
فهاد الشي ما نغلبوكش. انت كتهزمي راسك‼️
ولكن ما غتبقايش فينا حيث عقّدك گوڤرين بعدما كنتِ "المساعِدة" ديالو 🥹
ما يمكنش واحد يديرها وأنا ندفع الثمن 🥹 هذا مشكل نفسي حلِّيه بطريقتك‼️
على محال، يلا ما جاوبتيش انتِ، وهذا مفهوم، ممكن نديرو معك ظروف التخفيف، ونخلِّيوك فالتِّيقار، احتراما لقوتك غير الناعمة، ونمشيو نسوّلو اللي كيفتيو عليك، أو بالأحرى دوك اللي ملصّقة فيهم زعما راه عندك الكتاف سخان وما كتخافيش… 
تحالف الجُبن والهشاشة‼️
أنا كنسمِّي وما نقلّزش تحت الجلابة… على الأقل نفضو عليك شوية الغُبار لا تغمالي فبلاصتك ونعاونك شوية على الرواج‼️
أمضرا فين وصلوا طيور الأبابيل؟ 
هذا سؤال ليك، أما اللي عزيز عليك الأسئلة ديالو جايّة فالوقت المناسب ⛔️

على بركة الله… انطلاق الموسم الثاني من مسلسل "شاكو"…